Eoin Ó Murchú (Cumannach)

Iriseoir, craoltóir agus colúnaí le Tuairisc.ie, le Unity (nuachtlitir Chumannach) agus An Páipéar is ea Eoin Ó Murchú. Sa bhliain 2022, ceapadh an Murchúch ina chathaoirleach ar Pháirtí Cumannach Éireann. 

 Gairm 
Rugadh Owen Murphy in Dartford, Kent sna 1940idí.

Bhí Ó Murchú chun tosaigh san fheachtas 'Misneach' sna 1960idí.

Scríobh Ó Murchú Culture and Revolution in Ireland (1971), saothar a chuir tionchar na Síne agus na hathbheochan Gaelaí le chéile.

Ba bhall é d'Ógra Shinn Féin Oifigiúil agus chuir sé United Irishman in eagar, nuachtán na gluaiseachta. D'fheidhmigh sé mar eagarthóir ar The Irish Socialist.  D'éirigh sé as in 1976 agus chuaigh sé le Páirtí Cumannach na hÉireann. 

In 1982, d'fhoilsigh sé The Workers' Party, Its Evolution and Its future, A Critique (Communist Party of Ireland). 

Sheas sé mar iarrthóir don Pháirtí Cumannach i bhfothoghchán Laois-Uíbh Fhailí in 1984. 

Iar-eagraí polaitíochta RnaG, chuir sé i láthair sraith raidió, Cúrsaí Reatha, ar RTÉ Raidió 1 sna 2000idí agus scríobh sé do Lá Nua, srl. 

Sa bhliain 2014, fuair an Murchúch gradam cumarsáide, 'Colúnaí na Bliana', ó Lá Nua.

Sa bhliain 2022,  eapadh an Murchúch ina chathaoirleach eatramhach ar Pháirtí Cumannach Éireann.  Tá sé ina eagarthóir ar an iris Unity, nuachtán an pháirtí.

 Conspóidí 
Bíonn an Murchúch ag tarraingt conspóide air féin go minic, agus ag iarraidh daoine a ghríosú. Mar shampla, sa bhliain 2018, mhaígh an Rúis nach raibh aon bhaint acu leis an ionsaí ar Sergei Skripal, agus scríobh an Murchúch, "tá a lán amhrais á léiriú faoin scéal oifigiúil a chuir na Sasanaigh amach". Cosantóir mór de chuid an rialtais Rúisigh is ea an Murchúch. 

Eoraisceipteach mór le rá is ea é chomh maith. Scríobh léitheoir de chuid Tuairisc.ie in 2023, "Is maith leis an Murchúch an ró-shimpliú, an dubh is bán, an mhaith is an t-olc…ar thaobh amháin..."

 Féach freisin 

 Eoin Ó Murchú ar an Vicipéid
 Eoin Ó Murchú ar Raidió na Gaeltachta .  
 Misneach 
 Tuairisc.ie agus An Páipéar
 Eoin P. Ó Murchú  (níl aon ghaol eatarthu), lia, scoláire agus scríbhneoir, a rugadh sna 1980idí, agus a scríobhann do Tuairisc chomh maith
 Páirtí Cumannach Éireann (ní Páirtí Cumannach na hÉireann i gceist; tharla scoilt in 2021/2022).

 Tagairtí 

Catagóir:Alumni Choláiste na Tríonóide, Baile Átha Cliath
Catagóir:Cumannaithe Éireannacha
Catagóir:Gníomhaithe na heite chlé
Catagóir:Pobal Éireannach na Breataine
Catagóir:Pobalóirí
Catagóir:Poblachtánaigh na hÉireann
Catagóir:Polaiteoirí na hÉireann
Catagóir:Scríbhneoirí Gaeilge
Catagóir:Iriseoirí Gaeilge